Kingsman: The Secret Service

***Kingsman: The Secret Service*** is in Britsk-Amerikaanske aksjekomeedzje en spionaazjefilm út 2014 ûnder rezjy fan Matthew Vaughn. De titel betsjut "Keningsman: De Geheime Tsjinst". It senario waard troch Vaugh en Jane Goldman basearre op 'e striprige *[[Kingsman (franchise)#Strips|The Secret Service]]* fan Dave Gibbons en Mark Millar. De haadrollen yn 'e film wurde spile troch Colin Firth, Samuel L. Jackson en Taron Egerton, mei byrollen foar û.o. Mark Strong, Michael Caine en Sofia Boutella. It ferhaal fan *Kingsman: The Secret Service* folget de rekrutearring en trening fan Gary "Eggsy" Unwin as agint fan in partikuliere Britske geheime tsjinst, wêrnei't er op syn earste missy in rike Amerikaan sjen moat te stopjen dy't oan grutheidswaansin lijt. De film krige oer it algemien positive kritiken en brocht rom fjouwer kear safolle op as dat deroan útjûn wie. Yn 2017 gie it ferfolch **' yn [[premiêre]].

==Plot==
Under in missy yn it [[Midden-Easten]] yn [[1997]] offeret Lee Unwin, in nije [[rekrút]] fan 'e [[Feriene Keninkryk|Britske]] partikuliere [[geheime tsjinst]] Kingsman, himsels op om syn oerhearrige Harry Hart te rêden. Hart keart neitiid mei djippe [[skuldgefoel]]ens werom nei [[Londen]], dêr't er oan Lee syn jonge [[widdo]] Michelle en har [[soan]] Gary, in [[pjut]] dy't troch eltsenien 'Eggsy' neamd wurdt, in [[medalje]] jout dêr't in [[tillefoannûmer]] yn gravearre is dat se skilje kinne as se ea yn 'e swierrichheden sitte.

Santjin jier letter, yn [[2014]], is Eggsy, nettsjinsteande syn hege [[yntelliginsje]] en feardichheid op alderlei mêd, opholden mei de trening foar de [[Royal Marines]]. Hy is ferfallen ta [[kriminaliteit]], en as er [[arrestaasje|arrestearre]] wurdt foar it [[dieverij|stellen]] fan in [[auto]], skillet er it tillefoannûmer op it medalje. Dêrop komt Hart fanwegen en bewurkmasteret dat Eggsy sûnder oanklacht frijlitten wurdt. Hy leit Eggsy dêrnei út dat er wurket foar Kingsman, dat in [[geheime tsjinst]] is dy't net útgiet fan 'e [[Feriene Keninkryk|Britske]] [[oerheid]], mar op eigen manneboet operearret om Britske belangen te beskermjen. Kingsman is oarspronklik oprjochte troch in stikmannich [[rykdom|rike]] Britten dy't harren [[erfgenamt]]en yn 'e [[Earste Wrâldoarloch]] ferlern wiene en besleaten om foar te kommen dat sa'n sinleaze [[oarloch]] ea wer foarfalle koe. 

Hart, waans [[koadenamme]] '[[Galahad]]' is, leit Eggsy fierders út dat der by Kingsman in [[fakatuere]] is, om't de [[geheim agint|agint]] James Spencer ('[[Lânselot|Lancelot]]') [[moard|ombrocht]] is troch de [[moardner]]esse Gazelle doe't er besocht om 'e [[ûntfierd]]e [[perfester]] James Arnold te rêden. Hart bepraat Eggsy om syn kandidaat te wurden foar de nije Lancelot, wylst oare Kingsman-aginten harren eigen kandidaten ynbringe, seis yn totaal (Eggsy ynbegrepen).

It seistal wurdt bleatsteld oan in hiele rige gefaarlike treningsoperaasjes dy't opset binne troch de agint '[[Merlyn|Merlin]]'. Fjouwer fan 'e oare kandidaat-aginten falle geandewei ôf, oant inkeld Eggsy en de [[froulik]]e kandidaat Roxy, mei wa't er ûnderwilens [[freonskip|befreone]] rekke is, noch oer binne. De lêste test bestiet derút dat de kandidaten in [[hûn]]ejong [[dea]]sjitte moatte dat se ûnder harren trening grutbrocht hawwe. Hoewol't it [[pistoal]] dêr't se dat mei dwaan moatte, [[losse flodder]]s blykt te befetsjen, witte sy dat foarôf net. Eggsy wegeret om de [[trekker (fjoerwapen)|trekker]] oer te heljen, en sa wurdt Roxy de nije 'Lancelot'.

Underwilens hat Merlin ûntdutsen dat perfester Arnold wer opdûkt is en gewoan wer oan it wurk gien is as wie der neat bard. Hart wurdt derop ôfstjoerd om him te befreegjen, mar ear't er dat dwaan kin, [[Untploffing|ûntploft]] der in [[mikrochip]] dy't yn 'e perfester syn [[nekke]] ynbrocht is, mei as gefolch dat Arnold [[ûnthalzing|ûnthalze]] wurdt. It [[radio]]sinjaal dat de chip eksplodearje liet, wurdt weromtrasearre nei in fasiliteit dy't eigendom is fan 'e [[Feriene Steaten|Amerikaanske]] [[ynternet]]miljardêr en [[filantroop]] Richmond Valentine, dy't koartby alle [[minske]]n op 'e wrâld fergees in [[SIM-kaart]] oanbean hat dêr't men libbenslang mei skilje en ynternetsje kin op 'e [[mobile tillefoan]].

Hart giet [[undercover]] as in oare miljardêr en filantroop en wit sa in moeting mei Valentine te beävensearjen. Hy ûntdekt dat dy bannen ûnderhâldt mei in obskuere [[haatgroep]] dy't him profilearret as [[tsjerkegenoatskip]] yn 'e [[Amerikaanske steat]] [[Kentucky]]. Dêr reizget er hinne mei in [[bril]] op dêr't in [[kamera]] en [[stjoerder-ûntfanger]] yn ynboud binne, sadat Eggsy live folgje kin wat der bart. As Hart by de [[tsjerke]] oankomt, aktivearret Valentine de SIM-kaarten yn 'e mobile tillefoanen yn it [[gebou]], wat in [[gehoar|audio-psychysk]] synjaal feroarsaket dat it tsjerkefolk abrupt ta in ûntinkende steat fan [[moard]]suchtige [[geweld]]diedigens bringt. Troch Hart syn trening as geheim agint is hysels de iennichste dy't [[libben]] de tsjerke ferlit, mar ienris bûtendoar treft er Valentine, dy't him útleit wat er krekt dien hat, en him dan ûnferwachts yn 'e [[holle]] sjit.

Nei Hart syn dea keart Eggsy allinnich werom nei it [[haadkertier]] fan Kingsman, dêr't er ûntdekt dat Valentine de lêste tiid [[petear]]en fierd hat mei in grut tal foaroansteande [[persoan]]en, ûnder wa de [[premier]] en [[kroanprinsesse]] fan [[Sweden]]. Nei dy moeting is de kroanprinsesse spoarleas ferdwûn. No docht bliken dat Chester King, koadenamme '[[kening Arthur|Arthur]]', de lieder fan Kingsman, ek mei Valentine yn petear west hat, en sûnt hat de man in [[groede]] yn syn [[nekke]] krekt sa't perfester Arnold ek hie. As Eggsy Arthur dêrop oansprekt, leit dy út dat Valentine fan doel is om fia syn [[satellyt]]netwurk in wrâldwide '[[neurology]]ske weach' út te stjoeren nei de fergese SIM-kaarten dy't er ferspraat hat. Wat der yn 'e tsjerke yn Kentucky barde, sil dan yn 'e hiele wrâld barre, mei as gefolch dat de [[minskheid]] 'úttinne' wurdt, sadat de driigjende selsútrûging troch [[klimaatferoaring]] en it [[broeikaseffekt]] ôfkeard wurdt. Inkeld dyjingen dy't troch Valentine útkard binne, sille de 'neurologyske weach' oerlibje. Valentine hat Arthur bepraat dat soks in ûnûntkomber kwea is, mar as dúdlik wurdt dat Eggsy der hiel oars oer tinkt, besiket Arthur him [[moard|út 'e wei te romjen]] troch [[gif]] yn syn [[drinken]] te dwaan. Eggsy wikselet lykwols de glêzen om as Arthur der eefkes net om tinkt, sadat de âldman himsels [[fergiftiging|fergiftiget]].

Neitiid betinke Eggsy, Merlin en Roxy in plan om Valentine tsjin te hâlden. Roxy brûkt in [[waarballon]] om heech yn 'e [[atmosfear]] te kommen dêr't se ien fan Valentine syn satelliten wei útskeakelje kin, sadat syn netwurk útinoar falt. Valentine wit lykwols sûnder folle muoite in ferfangende satellyt te bemachtigjen fan in sakekunde fan sines. Underwilens fljocht Merlin Eggsy nei de basis fan Valentine ta, dêr't Eggsy binnenkringt yn 'e momkape fan Arthur, mei in bril op mei kamera en stjoerder-ûntfanger, sadat Merlin live folgje kin wat der bart. Eggsy wurdt lykwols ûntmaskere troch Charlie Hesketh, in mislearre Kingsman-kandidaat dy't de lapen gearsmiten hat mei Valentine. Eggsy besiket te ûntkommen mar komt djip yn 'e [[gong (romte)|gongen]] ûnder de basis fan Valentine mei de rêch tsjin 'e muorre te stean. Om't er neat mear te ferliezen hat, lit er dan Merlin, dy't Valentine syn [[kompjûter]]systeem [[hacken|hackt]] hat, de mikrochips aktivearje dy't Valentine by al syn meistanners ymplantearre hat. It gefolch is dat al dy lju tagelyk ûnthalze wurde.

De iennichste oerlibbenen yn it gongstelsel ûnder de basis binne Eggsy sels en de Sweedske kroanprinsesse Tilde, dy't dêr yn in [[sel (romte)|sel]] fêstholden blykt te wurden om't se Valentine foar gek ferklearre doe't dy syn grutte plan oan har foarlei. As se him freget om har te befrijen, easket Eggsy yn ruil dêrfoar in [[tút]], mei't er altyd alris in [[prinsesse]] tútsje wollen hat. Se antwurdet dat se him "wol mear as in tút" jaan wol as er har út har sel brekt. Op dat stuit wurde se lykwols ûnderbrutsen troch Valentine, dy't troch it [[lûdsprekker]]systeem fan syn basis oankundiget dat er net sa gek wie om by himsels in mikrochip te ymplantearjen, en dat syn plan gewoan trochgean kin. Hy aktivearret it sinjaal en lokket dêrmei in wrâldwiid pandemonium út as alle lju mei syn SIM-kaarten feroarje yn gewelddiedige gekken en [[slaanderij|inoar en oaren te liif geane]] mei wat mar foar hannen is.

Eggsy ferûntskuldiget him foar prinsesse Tilde oer, mei't er earst de wrâld rêde moat, mar ûnthjit dat er dan weromkomme sil om har te befrijen. Sy antwurdet dat er, as er de wrâld rêden hat, wol in gruttere beleanning fertsjinne hat as in tút, en suggerearret dat se [[seks|it]] dan "[[anale seks|yn it kontgat]]" dwaan kinne. Eggsy hastiget him nei Valentine syn kontrôlesintrum, dêr't er behalven mei Valentine sels konfrontearre wurdt mei de moardneresse Gazelle, dy't beide [[skonk]]en [[amputaasje|amputearre]] hat, mar yn 't plak dêrfoar [[proteze]]s yn 'e foarm in pear [[swurd]]en draacht. Der folget in lange fjochtpartij wêryn't Eggsy op 't lêst ôfweeft mei Gazelle en har ombringt. Dêrnei brûkt er ien fan har protezes om Valentine te deadzjen, sadat it sinjaal stopset wurde kin en de bedriging fan 'e wrâld weinommen wurdt. Neitiid keart Eggsy mei in [[flesse]] [[sjampanje (drank)|sjampanje]] werom nei de sel fan Tilde. It lêste wat der op Merlin syn [[byldskerm]] te sjen is, binne de [[neakenens|bleate]] [[stuten]] fan 'e prinsesse ear't Merlin hastich syn kompjûter ôfslút.


Yn in [[sêne]] dy't healwei de [[ôftiteling]] noch folget, keart Eggsy werom nei hûs as in folweardich Kingsman-agint. Hy biedt syn [[mem]] en [[healsuster]] in nij thús oan, by syn [[húslik geweld|gewelddiedige]] [[styfheit]] Dean wei. As Dean syn [[oarehelte|frou]] en [[dochter]] net gean litte wol, weeft Eggsy sûnder muoite mei him ôf.

==Rolferdieling==
;haadrollen

<br>
;byrollen


==Produksje en distribúsje==
===Produksje===
''Kingsman: The Secret Service'' fûn syn oarsprong yn in [[petear]] yn in [[kroech]] tusken [[regisseur]] [[Matthew Vaughn]] en [[striptekener]] [[Mark Millar]]. De mannen hiene it oer [[spionaazjefilm]]s en beklagen har deroer dat dat [[sjenre]] sûnt likernôch [[2000]] alle [[humor]] ferlern hie. Uteinlik besleat Vaughn nei oanlieding fan dat petear om "in leukenien" te meitsjen. Om dêr tiid foar te hawwen, moast er ôfsizze as regisseur fan 'e [[superheld]]efilm ''X-Men: Days of Future Past'', eat dat er omskreau as "in hiel dreech beslút." Mar hy riddenearre dat as hysels gjin humoristyske spionaazjefilm makke, "in oar [...] wekker wurde" en him foar wêze soe.

Behalven as [[regisseur]] wie Vaughn by ''Kingsman: The Secret Service'' ek belutsen as [[filmprodusint|produsint]] (yn 'e mande mei [[David Reid]] en [[Adam Bohling]]) en skreau er mei [[Jane Goldman]] it [[senario]], dat basearre is op 'e [[strip]]rige ''[[Kingsman (franchise)#Strips|The Secret Service]]'' fan [[Dave Gibbons]] en [[Mark Millar]]. [[George Richmond (kameraregisseur)|George Richmond]] die de [[kamerarezjy]] en de [[filmmuzyk]] waard fersoarge troch [[Henry Jackman]] en [[Matthew Margeson]]. ''Kingsman: The Secret Service'' waard yn gearwurking produsearre troch de [[filmstudio|studio's]] [[Marv Films]], [[Cloudy Productions]], [[Shangri-La Entertainment]] en [[TSG Entertainment]]. De distribúsje waard fersoarge troch it grutte [[Feriene Steaten|Amerikaanske]] [[filmstudio|label]] [[20th Century Fox]]. It [[budget]] foar de film bedroech earne tusken de [[$]]81 en 94 miljoen. 


===Casting===
Foar de [[haadrol]] fan Harry Hart waard [[akteur]] [[Colin Firth]] oanlutsen, en de jonge [[Taron Egerton]] spile Eggsy. Yn 't earstoan ferskynden der berjochten yn 'e [[media]] dat de [[antagonist|smjunt]] Richmond Valentine spile wurde soe troch [[Leonardo DiCaprio]], mar Vaughn sei letter dat it spyljen fan DiCaprio yn ''Kingsman'' like wierskynlik west hie "as dat ik nochris [[paus]] wurde sil." Uteinlik wie it [[Samuel L. Jackson]] dy't de rol fan Valentine taparte krige. Dyselde sei letter dat er de rol oannommen hie fanwegen syn libbenslange winsk om yn in [[James Bond]]-film te spyljen, dy't nei alle gedachten nea yn ferfolling gean soe. Hy miende dêrom dat de rol fan Valentine syn iennichste kâns wie om nochris in grutte James Bond-eftige smjunt te spyljen. Jackson joech Valentine yn syn fertolking in [[lispeljen|lispeljende]] manear fan [[spraak|praten]], eat dat foar in diel ynjûn wie troch it [[stammerjen]] dêr't er sels yn syn [[jonkheid]] mei kampte. 

Wat de [[byrol]]len oanbelange, keas Vaugh foar de ûnbekende [[Sophie Cookson]] as Roxy, de froulike Kingsman-agint, wêrby't er mear foar de hân lizzende kandidates as [[Emma Watson]] en [[Bella Heathcote]] ôfwiisde. Feteraan [[Michael Caine]] waard [[cast]] yn 'e rol fan Chester King ('Arthur'), it haad fan 'e Kingsman-organisaasje. De rol fan [[moardner]]esse Gazelle gie nei de [[Algerije|Algerynske]] aktrise [[Sofia Boutella]]. ''[[Star Wars]]''-stjer [[Mark Hamill]] waard troch Vaughn-en-dy oanlutsen foar de [[byrol]] fan [[perfester]] James Arnold, in ferwizing nei it feit dat dat [[personaazje]] yn it [[stripboek]] fan Gibbons en Millar dêr't de film op basearre wie, de namme 'Mark Hamill' hie.

===Opnamen===
De opnamen foar ''Kingsman: The Secret Service'' begûnen op [[6 oktober]] [[2013]] yn [[Deepcut]], yn it [[Ingelân|Ingelske]] [[greefskippen fan Ingelân|greefskip]] [[Surrey]]. De binnendoarsênes waarden filme yn 'e [[Warner Bros. Studios, Leavesden]], yn [[Hertfordshire]], en foar in part ek yn 'e [[Pinewood Studios]], yn [[Buckinghamshire]].

===Distribúsje===
''Kingsman: The Secret Service'' gie op [[13&nbsp;desimber]] [[2014]] yn [[Austin (Teksas)]] yn [[premiêre]] ûnder it [[filmfestival]] [[Butt-Numb-A-Thon]]. Neitiid folge op [[14&nbsp;jannewaris]] noch in formele galapremiêre yn [[Londen]] yn oanwêzichheid fan [[cast]] en [[filmcrew|crew]]. De film iepene op [[29&nbsp;jannewaris]] [[2015]] yn 'e [[Feriene Keninkryk|Britske]] [[bioskopen]] en op [[13&nbsp;febrewaris]] fan dat jier yn 'e bioskopen yn 'e [[Feriene Steaten]]. Op [[15&nbsp;maaie]] [[2015]] kaam de film út as [[digitale distribúsje|digital HD]]-format en op [[9&nbsp;juny]] fan datselde jier waard er ek útbrocht as [[blu-ray]] en [[dvd]].


==Sinsuer==
Yn it grutste part fan [[Latynsk-Amearika]] en yn [[Yndoneezje]] waard de sêne mei de massale fjochtpartij yn 'e tsjerke yn Kentucky, dy't troch de makkers fan 'e film as fan krúsjaal belang beskôge waard, troch de [[sinsuer]] frijwol hielendal fuortknipt, om't men fan miening wie dat yn in tsjerke net fochten wurde mei. Sadwaande bleau yn dy lannen inkeld de oanrin nei de fjochtpartij en de folgjende sêne mei Harry Hart en Richmond Valentine bûten de tsjerke oer. Dat makke de film foar bioskoopgongers sûnder foarkennis frijwol ûnbegryplik. 

==Untfangst==
[[Resinsint|Filmkritikus]] [[Jordan Hoffman]] skreau oer ''Kingsman: The Secret Service'' yn 'e [[Feriene Keninkryk|Britske]] [[krante]] ''[[The Guardian]]'': "De geast fan [[James Bond|007]] is hielendal oer dizze film hinne smaard, mar Vaughn syn skript [...] hat in fergunning om grappen te meitsjen. [...] Net ien dy't by de produksje belutsen wie, kin leaud hawwe dat se serieus nommen wurde soene as se sa'n healwize James Bond-film makken." Hy wie lykwols posityf oer de film, oars as [[Peter Bradshaw]], dy't ek foar ''The Guardian'' skreau. Dy betitele ''Kingsman: The Secret Service'' as "in spytgnyskjende spionaazje[[parody]], dy't in nuveraardich gebrek oan [[sjarme]] oan 'e dei leit en efterhelle is op manearen dy't de makkers net bedoeld hawwe." 

Guon [[resinsint]]en hiene [[krityk]] op 'e ôfbylding fan [[geweld]] yn ''Kingsman: The Secret Service'', dy't te grafysk wêze soe foar in [[komeedzje]], mar te ûnreälistysk foar in serieuze film. Dêrby gie it fral om 'e bizarre fjochtpartij oan 'e ein fan 'e film, mei in [[frou]] mei twa [[swurd]]en as [[skonk]]protezes. Dat waard lykwols net altyd as in neidiel foar de film beskôge. Sa skreau [[Anthony Lane]] yn ''[[The New Yorker]]'': "Der binne net in soad resinte films dy't it safier socht hawwe as ''Kingsman'', en ûntelbere sjoggers sille genietsje fan it dryste entûsjasme fan 'e healwize optinkings." Yn ''[[The New York Times]]'' joech [[Manohla Dargis]] ta dat se fan 'e film genoaten hie, mar tagelyk bekritisearre se Vaughn syn brûken fan geweld as filmysk wurktúch, dat se omskreau as "ferteltechnyske overkill". Ek [[Peter Sobczynski]] fan 'e [[webside]] ''RogerEbert.com'', dy't de film twa fan fjouwer stjerren joech, bekritisearre it oergebrûk fan geweld, nettsjinsteande "de cartooneske werjefte".


Ek de suggestje fan [[anale seks]] oan 'e ein fan ''Kingsman: The Secret Service'' foel lang net by alle resinsinten yn goede ierde. In fierder kritykpunt wie it âlderwetske gedachteguod fan 'e film. [[Jason Ward]], dy't foar ''[[The Guardian]]'' skreau, fûn dat "[a]lles oan ''Kingsman'' inkeld bestiet om te ferblomjen dat [de film] deeglik [[konservatisme|konservatyf]] is." Sa tocht er de filmmakkers, foar it betinken fan it plan fan Richmond Valentine, it wiere motyf ta om it wurk fan [[miljeu-aktivisme|miljeu-aktivisten]] te ûndermynjen. [[Ignatiy Vishnevetsky]] wie it dêr yn in [[resinsje]] yn ''[[The A.V. Club]]'' mei iens. Hy skreau: "It probleem is dat de film echt in lust foar it each is, teminsten wat fisueel ûntwerp oanbelanget, ek al is it dreech om 'e hânmakke [[moade]], de [[futurisme|futuristyske]] [[gadget]]s en it [[aristokratysk]]e [[dekôr]] te skieden fan 'e efterhelle wrâldbeskôging dy't derút sprekt."

Nettsjinsteande boppeneamde kritykpunten krige ''Kingsman: The Secret Service'' oer it algemien positive resinsjes. Benammen de aktearprestaasjes, de [[filmmuzyk]] en de [[swarte humor]] waard tige wurdearre. De [[webside]] [[Rotten Tomatoes]], dy't resinsjes sammelet, joech de film in goedkarringspersintaazje fan 74% op basis fan 238 ûnderskate resinsjes. De bygeande tekst neamde ''Kingsman: The Secret Service'' "stylfol, subversyf en fral [[fermaak]]lik."

==Resultaat==
Yn totaal brocht ''Kingsman: The Secret Service'' [[$]]414,4 miljoen op, wêrfan $24,2 miljoen yn it [[Feriene Keninkryk]], $128,3 miljoen yn 'e [[Feriene Steaten]] en [[Kanada]], en $261,9 miljoen yn 'e rest fan 'e wrâld. Ofset tsjin in [[budget]] fan $81 oant 94&nbsp;miljoen kaam dat del op in skjinne [[winst]] fan $320 oant 333&nbsp;miljoen. Yn 'e [[bioskopen]] hie ''Kingsman'' benammen konkurrinsje fan ''[[Fifty Shades of Grey (film)|Fifty Shades of Grey]]'', dat tagelyk útkaam. ''Kingsman: The Secret Service'' wûn yn [[2015]] de [[Empire Award]] yn 'e [[kategorisearring|kategory]] bêste Britske film. In ferfolch, mei as [[titel (namme)|titel]] **' gie yn septimber 2017 yn premiêre. Vaughn wie op 'e nij regisseur en ek deselde cast kearde werom, ynsafier't dy it earste diel oerlibbe hie. Yn 2021 kaam *[[The King's Man]]* yn 'e bioskopen, in prequel oer de oarsprong fan 'e geheime tsjinst Kingsman.

## Keppelings om utens
*  Offisjele webside fan ''Kingsman: The Secret Service''
*  Ynformaasje oer ''Kingsman: The Secret Service'' yn 'e ''Internet Movie Database''